Poziv na Info kutak: Doživotno i dosmrtno uzdržavanje
Hrvatski Crveni križ Gradsko društvo Crvenog križa Rab poziva sve zainteresirane osobe na Info kutak koji će se održati u petak, 17. lipnja 2026. godine, u Rabu od 9:00 do 10:00 sati u našim prostorima, Banjol 20, te u Loparu od 10.30 sati u Centru za kulturu i sport Lopar..
Tema Info kutka bit će prava i obveze koje proizlaze iz ugovora o doživotnom i dosmrtnom uzdržavanju. Posjetitelji će moći dobiti osnovne informacije, postaviti pitanja te se informirati o razlikama između navedenih ugovora i mogućnostima zaštite vlastitih prava.
Na Info kutku bit će prisutan i stručnjak iz područja socijalne skrbi, koji će pružiti odgovore na pitanja vezana uz ovu i druge srodne teme.
Aktivnost se provodi u sklopu projekta „BUBA’s – Budi uključen, budi aktivan senior“, koji je sufinanciran sredstvima Europske unije.

